Ieva Januškevičiūtė iš Vilniaus „Kalnų Erelių" klubo leidžiasi nuo Tarnaby kalno (Švedija)
Kalnų slidinėjimo trasa ant Aukštagirės kalno (Žemaitija)
**Kalnų slidinėjimas Lietuvoje** – Lietuvos Respublikoje kultivuojama žiemos sporto šaka sportininkams varžantis nusileidžiant nuo kalnų specialiomis slidėmis. Šalyje yra keletas slidinėjimo trasų, jos yra palyginti trumpos ir nesudėtingos, skirtos daugiausia poilsiniam slidinėjimui. Didžiausios slidinėjimo trasos yra Liepkalnio kalnų slidinėjimo centras Vilniuje (Laimio kalnas), Lietuvos žiemos sporto centre Ignalinoje, Birštone šalia Vytauto kalno, Alytuje bei Anykščiuose.
Lietuvos kalnų slidinėjimo čempionatai dažniausiai vyksta Europos kalnų kurortuose.

2004–2005 metais kartu su Lietuvos Slidinėjimo Federacija buvo įkurta „Kalnų Erelių" slidinėjimo komanda.. Jos veiklos tikslas – mokinti kalnų slidinėjimo meno pagrindų, plėtoti bei populiarinti šią sporto šaką Lietuvoje.
Žiemos sezonui 4-17 metų amžiaus grupės vaikai ruošiasi pavasarį, vasarą ir rudenį – jėgai, ištvermei ir dėmesio sutelkimui tobulinti vaikai lanko treniruotes salėje bei lauke (iki vėlyvo rudens). Vasaros bei rudens metu vaikams taip pat organizuojamos stovyklos Lietuvoje (Ignalinoje) bei kalnuose (Austrijoje).

2011 m. atidaryta Snow Arena – pirmasis Lietuvoje uždarų patalpų ir ištisus metus veiksiantis slidinėjimo kompleksas.

2012 m. paskelbtas konkursas kalnų slidinėjimo trasas įrengti Jonavoje šalia Joninių slėnio ir Jonavos arenos.

2014 m. privačiu kapitalu atnaujintas Liepkalnio kalnų slidinėjimo centras Vilniuje. Šiuo metu čia veikia 10 trasų, į kurias kelia dešimt keltuvų. Lankytojų laukia kavinė bei didelis nuomojamos slidinėjimo įrangos pasirinkimas. Eksremalai gali džiaugtis įrengiamu dideliu sniego figūrų parku.

2018 m. įsteigta LSIA (Lietuvos slidinėjimo instruktorių asociacija)[neveikianti nuoroda], kuri atstovauja ir vienija kalnų slidinėjimo ir čiuožimo snieglentėmis instruktorius Lietuvoje ir užsienyje. Asociacijos tikslas yra skatinti rekreacinio kalnų slidinėjimo ir čiuožimo snieglentėmis mokymą bei švietimą. Taip pat skatinti tarptautinės kultūros plėtrą.

Lietuvoje kalnų slidinėjimo kultūra sparčiai auga. Kasmet vis daugiau vaikų pasiryžta išbandyti šią naują pramogą.

Veikiančios trasos
------------------

| Trasa | Vieta | Rajonas | Ilgis | Akrobatinis slidinėjimas | Šuoliai su slidėmis | Keltuvai | Pastabos |
| --- | --- | --- | --- | --- | --- | --- | --- |
| Akmenynų slidinėjimo trasa | Juodšiliai |  Kalvarijos sav. |  |  |  |  |  |
| Alytaus slidinėjimo centras | Alytus |  Alytaus m. | 190 m |  |  |  |  |
| Aukštagirės slidinėjimo trasa | Aukštagirė |  Šilalės raj. | 420 m |  |  |  |  |  |
| Birštono slidinėjimo centras | Birštonas |  Birštono sav. | 300 m |  |  |  |  |
| Jonavos žiemos kalnų sporto kompleksas | Jonava |  Jonavos raj. | 200 m |  |  |  |  |
| Kalita | Anykščiai |  Anykščių raj. | 250 m |  |  |  | Vasaros rogučių trasa |
| Liepkalnio kalnų slidinėjimo centras | Vilnius |  Vilniaus m. | 410 m |  |  |  |  |
| Lietuvos žiemos sporto centras | Ignalina |  Ignalinos raj. |  |  |  |  | Biatlono trasa, kalnų dviračių trasa |
| Molėtų slidinėjimo trasa | Molėtai |  Molėtų raj. |  200 m |  |  |  |  |
| Mortos Kalns | Kalniškiai |  Plungės raj. | 270 m |  |  |  | Teniso kortai |
| Pakalnių slidinėjimo trasos | Pakalniai |  Vilkaviškio raj. | 400 m |  |  |  |  |
| Rokantiškių slidinėjimo trasa | Vilnius |  Vilniaus m. |  170 m |  |  |  |  |
| Snow Arena | Druskininkai |  Druskininkų sav. |  640+ m |  |  |  | Lauko ir uždaros trasos |  |
| Utrių kalnas | Utriai | Klaipėdos raj. |  |  |  |  | Lauko trasos |

Šaltiniai
---------

1. ↑  „Kalnų Erelių" slidinėjimo komanda Archyvuota kopija 2020-10-21 iš Wayback Machine projekto.
2. ↑

Nuorodos
--------

* Lietuvos Kalnų slidinėjimo Federacija (LKSF)
* Lietuvos slidinėjimo instruktorių asociacija (LSIA)[neveikianti nuoroda]
* Lietuvos žiemos sporto centras Ignalinoje Archyvuota kopija 2022-06-10 iš Wayback Machine projekto.
* Portalas apie kalnų slidinėjimą Lietuvoje ir užsienyje.
* Kalnų Erelių Slidinėjimo Komanda (Vaikams)  Archyvuota kopija 2020-10-21 iš Wayback Machine projekto.
* Žiemos pramogų kompleksas Druskininkuose „Snow Arena"
* Liepkalnio žiemos trasa Vilniuje Archyvuota kopija 2011-02-09 iš Wayback Machine projekto.